Narodna skupština
20180404

Zaista ne mogu da razumem povredu Poslovnika. Samo vas molim, kolega Orlić nije „ovaj“, nije ni „onaj“, on je narodni poslanik kao i vi, a još ste ga optužili i da je gladan. To je zabranjeno, po Poslovniku, iznošenje činjenica iz ličnog života, da je možda zbog toga nervozan, to su vaše pretpostavke, i ja to zaista ne znam. Ali ću da iskoristim ovu vašu povredu Poslovnika i odgovoriću, da konačno pokušamo neke stvari da raščistimo jednom za svagda ovde. Znam da pojedinim poslanicima smeta što se podnosi ovoliko puno amandmana. Sve je počelo od toga … (Nemanja Šarović dobacije.) … kolega Šaroviću ne dobacujte, znate kako to već ide, imate iskustva u tome. Nemojte da mi činite zadovoljstvo. Poslovnik je zamišljen da vreme za diskusiju po svim osnovama imaju poslaničke grupe u odnosu na broj poslanika, a broj poslanika se određuje brojem mandata koji poslaničke grupe osvoje na izborima. Znači, svi koji hoće da primene neke druge standarde, neka se zamisle šta hoće u stvari. Svi poslovnici, počev od onog najnedemokratskijeg, kako su ga zvali, iz 2000.